2 iunie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale pe **anumite străzi din localitatea Râmnicu Vâlcea, județul Vâlcea:**

Ca urmare a realizării unor lucrări în cadrul sistemului de distribuție a gazelor naturale, **Distrigaz Sud Rețele va întrerupe temporar alimentarea cu gaze naturale în data de 4 iunie 2025, în intervalul orar 08:00 – 18:00, pe străzile Pth. Iustinian Marina (parțial), Lucian Blaga (parțial), Căminului, Corneliu Coposu, Demnității, Democrației, Frunzișului, Gheorghe Petre Govora, Ostroveni (parțial), Pescărușului, Doctor Popescu Romulus, Dem Rădulescu și Tineretului (parțial), din localitatea Râmnicu Vâlcea, județul Vâlcea.**

Ca urmare a acestei întreruperi vor fiafectați **3.035 de clienți casnici și non-casnici** din zonele respective.

În această perioadă, pentru evitarea producerii unor evenimente nedorite, rugăm clienții să verifice că aparatele de consum sunt închise, inclusiv aparatele automatizate și cele cu flacără de veghe.

Pentru reluarea alimentării cu gaze naturale în condiții de eficiență și siguranță la imobilele din localitățile afectate, Distrigaz Sud Rețele solicită, în măsura în care acest lucru este posibil, prezența clienților la domiciliu, **în data de 04.06.2025 , începând cu ora 16:00**.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*